Primele relaxări ale restricțiilor în Timișoara. Terasele se deschid după 24 de zile.
Terasele se deschid la Timișoara după 24 de zile. Antreprenorii speră să mai recupereze din pierderi. Terasele vor funcționa la 30% din capacitate și doar până la ora 18:00.
După 24 de zile, timișorenii au parte de primele relaxări. Nu prea multe, dar cel puțin se deschid terasele.Annemarie administrează două restaurante. De un an de zile, ambele au fost mai mult închise, decât deschise. Încasările i-au scăzut cu 40%. A tot așteptat vremuri mai bune, dar a tot fost dezamăgită. Mai ales în urmă cu două săptămâni. Atunci, CJSU a anulat carantina, iar a doua zi, Arafat a prelungit-o."A trebuit să redeschidem, să aducem firme de curățenie, dezinfecție, oameni scoși din șomaj, pregătirea întregului meniu, o zi de muncă și de resurse financiare și umane epuizate, ca a doua zi să aruncăm totul, să închidem", spune Annemarie Drăgoi.Și acum s-a pregătit din timp pentru redeschiderea terasei. Speră să mai recupereze din pierderi, chiar dacă va funcționa doar la 30% din capacitate și doar până la ora 18:00.